Pierre Hariztoi

Pierre Hariztoi (Aiherra, 1836 - Ziburu, 1901eko otsailaren 23a) Nafarroa Behereko historialaria izan zen. Historia-lan asko argitaratu zuen Baionako Revue Historique et Religieuse du Diocèse de Bayonne izeneko aldizkarian. Irisarriko erretorea zela, Recherches historiques sur le Pays Basque obra (1883, Euskal Herriari buruzko historia ikerketak) argitaratu zuen, ezinbestekoa Ipar Euskal Herriko historia ezagutzeko. Ziburun erretore zegoela, Les Paroisses du Pays Basque au XVIII.e siècle et pendant la periode révolutionnaire (1891, Euskal Herriko herriak XVIII. mendean eta iraultzaren garaian) lana argitaratu zuen.

Erreferentziak 

Aihertarrak
Euskal Herriko historialariak
Nafarroa Behereko apaizak